Olen laillistettu ravitsemusterapeutti, terveystieteiden maisteri ja personal trainer. Pidän vastaanottoa Helsingissä, ajanvaraus tästä. Pidän myös etävastaanottoa - voit varata etävastaanottoajan verkosta, Terveystalon asiakaspalvelusta 030 6000 tai laittamalla minulle viestiä petteri.lindblad1204@gmail.com. Voit varata ajan myös puhelinvastaanottona. Lisäohjeita varaamiseen tästä.

Minulla on vahva osaaminen painonhallinnasta, kohonneiden kolesteroli- ja verensokeriarvojen hoidosta, verenpaineesta sekä kasvisruokavaliosta. Olen työskennellyt paljon vatsavaivojen, kuten ärtyvän suolen oireyhtymän (IBS), sekä närästyksen ja raudanpuuteanemian kanssa joten jos vatsa vaivaa tai raudanpuute väsyttää, molempiin saadaan kyllä helpotusta. Hoidan asiakkaitani kokonaisvaltaisesti ja huomioin mm. riittävän unen. Olen työskennellyt vuosien ajan kuntokeskusmaailmassa ja antanut ravitsemusohjausta niin kuntoilijoille kuin SM- ja MM-tason urheilijoillekin, joten minulta saat apua myös urheilijan ravitsemuskysymyksiin.

Mitä urheilijan ravitsemukseen tulee, menestyksekkään urheilusuorituksen pyhä kolminaisuus on harjoittelu, lepo ja ravitsemus. Jos jokin syömisissäsi mietityttää, tule vastaanotolleni tsekkaamaan asia kuntoon. Kun ruokavalio on kunnossa, saat kropasta 100 % irti ja pystyt satsaamaan täysillä tärkeimpään eli urheilusuoritukseen. Laadukas ruokavalio tukee myös terveyttä vähentäen loukkaantumisriskiä, luunmurtumia, sairastelua ja vatsavaivoja.

Urheilijan kliinisissä ravitsemuskysymyksissä minulla on kokemusta erityisesti seuraavista aihealueista:

- Naisurheilijan erityiskysymykset kuten naisurheilijan oireyhtymä ja suhteellinen energiavaje

- Vatsavaivat

- Kasvisruokavaliot

- Raudanpuutteen ehkäisy & hoito (esim. matala ferritiini)

- Ruokavalion rakentaminen suorituskykyä tukevaksi